AndreaBozzo/ceres-open-data-index huggingface dataset:
Väestötietojärjestelmän suomalaisten nimiaineistot

Väestötietojärjestelmästä on poimittu erilliset etunimiä ja sukunimiä koskevat nimiluettelot ja nimien kappalemääräiset esiintymät väestötietojärjestelmässä. Tietosuojasyistä etunimiä, joita on alle viisi kappaletta ja sukunimiä, joita on alle 20 kappaletta, ei esitetä luetteloissa. 

Etunimiaineisto on jaettu miesten ja naisten nimiksi sen mukaisesti, miten nimet esiintyvät väestötietojärjestelmässä eri sukupuolta olevilla henkilöillä. Etunimistä on muodostettu erilliset miesten ja naisten nimiä koskevat luettelot, joissa on erikseen nimien lukumäärät yhteensä kaikkina etuniminä, ensimmäisenä etunimenä tai muuna kuin ensimmäisenä etunimenä.

Sukunimiaineistossa on lueteltu sukunimet esiintymien lukumäärän mukaisessa suuruusjärjestyksessä.

Nimiaineistot on muodostettu suomalaisten voimassaolevien nimien pohjalta, joten niissä on huomioitu väestötietojärjestelmään rekisteröityjen elossa olevien Suomessa tai ulkomailla asuvien Suomen kansalaisten nimistö. Ulkomaiden kansalaisten, kuolleiden henkilöiden nimiä tai henkilöiden entisiä nimiä ei ole huomioitu. Välinimet on laskettu aineistossa etunimiksi, samoin erisnimen sisältävät patronyymit ja matronyymit kuten Matinpoika tai Maijantytär. Sen sijaan patronyymejä, jotka ainoastaan viittaavat toiseen erisnimeen olematta itse erisnimiä kuten ibn, bin, ben ei ole aineistossa lueteltu.

Nimen kirjoitusasusta riippuen mm. nimen vokaalipaino voi olla eri kohdassa. Nämä painotukset ovat näkyvillä aineistossa, jolloin esim. Viren ja Virén esiintyvät aineistossa omina niminään. Myös avioliiton kautta syntyneet yhdistelmänimet, esim. Korhonen-Virtanen, esiintyvät aineistossa tässä yhdistelmämuodossa, mikäli niitä on yli 20 kappaletta.

Nimiaineistot on poimittu 3.2.2026.

Nimiaineistot ovat Microsoft Excel-tiedostomuodossa. Etunimien lukumäärät lajittelun mukaan on esitetty eri välilehdillä.


Tags: etunimi, nimistö, sukunimi
Organization: Digi- ja väestötietovirasto (DVV)
Rakennusvalvonnan vastuualueet

Turun ja Kaarinan kaupunkien rakennusvalvontojen yhteystiedot vastuualueittain.

Julkaistut tasot: 

WFS-rajapinta:

* GIS:Rakennusvalvonnan_vastuualueet
* GIS:Rakennusvalvonnan_vastuualueet_Kaarina

OGC API -rajapinta:

* Rakennusvalvonnan vastuualueet
* Rakennusvalvonnan vastuualueet Kaarina


Lisätiedot:

* [Avoimet paikkatietorajapinnat](https://www.turku.fi/turku-tieto/kartat-ja-paikkatieto/karttapalveluiden-rajapinnat)

Organization: Turku
Merivaroitukset

Sisältää seuraavat karttatasot:
 
Voimassa olevat merivaroitukset, pistemäiset kohteet (tason tekninen nimi: navigational_warnings_p)
Voimassa olevat merivaroitukset, viivamaiset kohteet (tason tekninen nimi: navigational_warnings_l)
Voimassa olevat merivaroitukset, aluemaiset kohteet (tason tekninen nimi: navigational_warnings_a)
 
Aineisto sisältää Traficomin julkaisemat, aineiston hakuhetkellä voimassa olevat merivaroitukset perustuen Traficomin julkaisemaan merivaroitusohjeeseen. Muodostaakseen kokonaisuuden voimassa olevista merivaroituksista, on kaikki kolme karttatasoa huomioitava.
 
Huom! Verkkopalvelussa olevat tiedot saattavat päivittyä viivästyneesti. Merivaroitusten saatavuus tämän palvelun kautta ei vapauta alusten päälliköitä vaatimuksesta vastaanottaa merivaroituksia IMO:n/IHO:n hyväksymien lähetysjärjestelmien kautta.

Organization: Ulkoinen lähde: Paikkatietohakemisto
Asemakaavoitettu alue

Aineisto käsittää asemakaavoitetun alueen ulkorajauksen vektorimuotoisena. Aineisto kattaa maankäyttö- ja rakennuslain sekä vuoteen 2000 asti voimassa olleen rakennuslain mukaiset asemakaavat, mutta ei ranta-asemakaavoja. Aineisto ei sisällä yksittäisten asemakaavojen rajauksia, vaan kunnan koko asemakaava-alueen ulkorajan. 

Aineisto kuuluu SYKEn avoimiin aineistoihin (CC BY 4.0).

Avoin tieto -palvelussa ja ympäristöhallinnon sisäisessä käytössä asemakaavoitetusta alueesta on saatavilla aineistot vuodesta 2007 lähtien.

Käyttötarkoitus: 
Aineisto on luotu ympäristöhallinnon käyttöön alueidenkäytön tehtävien tueksi.

Lisätietoja: 
https://geoportal.ymparisto.fi/meta/julkinen/dokumentit/Asemakaavat.pdf

Aineisto on tuotettu yhdistämällä Lupa- ja valvontaviraston asemakaavojen paikkatietoaineistot valtakunnalliseksi aineistoksi. Lupa- ja valvontaviraston aineisto perustuu kunnilta tiedoksi tulleisiin kaava-asiakirjoihin. Aineisto vastaa pääasiassa peruskarttarasterin tarkkuutta. Aineisto ei sisällä Ahvenanmaan tietoja (maankäyttö- ja rakennuslaki ei Ahvenanmaalla voimassa). Aineisto tuotetaan joka vuosi vastaamaan edellisen vuoden lopun tilannetta.

Organization: Suomen ympäristökeskus (Syke)
Rakennussuojelu

Aineisto sisältä lailla rakennusperinnön suojelemisesta ja sitä edeltäneellä rakennussuojelulailla suojellut kohteet ja alueet. Aineisto sisältää myös vireillä olevat sekä hylätyn päätöksen saaneet kohteet ja alueet. Aineistossa voi olla puutteita johtuen mahdollisista digitointi- ja tulkintavirheistä. Aineisto on osa Lupa- ja valvontaviraston tuottamia kuntakaavoituksen ja kulttuuriympäristön paikkatietoja (GISALU). Aineisto kuuluu SYKEn avoimiin aineistoihin (CC BY 4.0).

Aineiston ajallisessa ja sijainnillisessa kattavuudessa saattaa esiintyä alueellisia eroja. Aineisto ei kata Ahvenanmaata.

Käyttötarkoitus:
Tuetaan maankäyttö- ja rakennuslain tehtävien suorittamista sekä kulttuuriympäristön vaalimista ja ympäristötietoisuutta.

Lisätietoja:
https://geoportal.ymparisto.fi/meta/julkinen/dokumentit/GISALU.pdf

Rakennusperinnön säilyttämiseksi voidaan suojella rakennuksia, rakennelmia, rakennusryhmiä tai rakennettuja alueita, joilla on merkitystä rakennushistorian, rakennustaiteen, rakennustekniikan, erityisten ympäristöarvojen tai rakennuksen käytön tai siihen liittyvien tapahtumien kannalta. Aineisto koskee rakennusperinnön suojelemisesta annetun lain ja sitä edeltävän rakennussuojelulain mukaisesti tehtyjä suojelupäätöksiä. Aineistoon eivät sisälly asemakaavoissa suojellut kohteet ja alueet. Aineisto pohjautuu valtion aluehallinnon päätöksiin. Rakennusperinnön suojelemisesta annetun lain mukaisen rakennussuojeluasian ratkaisee Lupa- ja valvontavirasto. Aiemmin päättävä viranomainen on ollut Elinkeino-, Liikenne- ja Ympäristökeskusten (ELY) ympäristövastuualue, alueellinen ympäristökeskus ja lääninhallitus. Myönteiset suojelupäätökset vahvistaa ympäristöministeriö, aiemmin valtioneuvosto.

Prosessointihistoria: 
Aineisto on Lupa- ja valvontaviraston tuottamaa. Vuoden 2025 loppuun asti aineistoa tuotettiin Elinkeino-, Liikenne- ja Ympäristökeskusten (ELY) ympäristövastuualueilla. Aineistoa käytetään muun muassa rakennussuojelun, kulttuuriympäristön hoidon sekä maankäyttö- ja rakennuslain mukaisten tehtävien hoitamisessa. Aineisto on käytettävissä kokonaisuudessaan Lupa- ja valvontavirastossa ja ympäristöhallinnossa paikkatietojärjestelmän kautta. Muille käyttäjille aineisto on katseltavissa rajatulla tietosisällöllä ympäristöhallinnon internet palveluissa. 

Aineisto tuotetaan Lupa- ja valvontavirastossa alkuperäisten päätösasiakirjojen perusteella. Päätökset digitoidaan paikkatiedoksi GISALU-järjestelmään QGis-paikkatietojärjestelmää hyödyntäen.

Organization: Suomen ympäristökeskus (Syke)
Espoon kestävän kehityksen indikaattorit

Tiedosto sisältää Espoon kestävän kehityksen vapaaehtoisen paikallisarvion (Voluntary Local Review, VLR) mittareita. 
Mittarit perustuvat YK:n Agenda 2030:n kestävän kehityksen tavoitteisiin. 

Lisäselitteitä datalle löytyy osoitteesta https://www.espoo.fi/fi/kaupunki-ja-paatoksenteko/kestava-kehitys/kestavan-kehityksen-tavoitteet.

Organization: Espoon kaupungin konsernihallinto / Tutkimus ja tilastot
Helsingin kestävän kehityksen indikaattorit

Tilastotietokanta sisältää Helsingin kestävän kehityksen vapaaehtoisen paikallisarvion (Voluntary Local Review, VLR) mittarit. Mittarit perustuvat YK:n Agenda 2030:n kestävän kehityksen tavoitteisiin (Sustainable Development Goals, SDG). Tietokannan indikaattorit sisältävät mm. sosiaalisen, taloudellisen, ekologisen ja kulttuurisen kestävän kehityksen ulottuvuudet.

Lisätietoja Helsingin kestävän kehityksen raportoinnista on koottu sivustolle https://kestavyys.hel.fi.

Tarkin aluetaso: kunta (Helsinki)

Tiedot on saatavissa PxWeb-tietokannan sekä PxWeb API -tilastorajapintapalvelun kautta. Saatavilla olevia tiedostomuotoja ovat mm. xlsx, csv, json ja json-stat.

PxWeb API:n käytöstä on laadittu ohjeita, joihin kannattaa tutustua ennen rajapinnan käyttöä: 

- [How to use the City of Helsinki PX-Web API](https://stat.hel.fi/Resources/Images/PxWebAPI_Help_Helsinki_en.pdf)
- [Tilastokeskuksen käyttöohjeet suomeksi ja englanniksi](http://pxnet2.stat.fi/api1.html)
- [Ruotsin tilastokeskuksen käyttöohjeet](https://www.scb.se/en/services/open-data-api/pxwebapi/)

Organization: Helsingin kaupunginkanslia
Kuopion kaupungin ostolaskuaineisto 2012 - 2025

Kuopion kaupungin ostolaskuaineisto vuosilta 2012-2025. Tiedoissa on mukana kaupungin kaikki virastot, taseyksiköt ja liikelaitokset.  Aineisto on poimittu Kuopion kaupungin ostolaskujen kierrätys- ja arkistointijärjestelmästä ja sisältää kaikki kyseiseen järjestelmään kirjatut ostolaskut jäljempänä esitetyin rajauksin.

Rajaukset: Aineistosta on rajattu pois a) yritykset, joilta on laskujärjestelmästä puuttunut tai ollut virheellinen y-tunnus  b) yksityiset henkilöt ja yksityishenkilöiden muodostamat yhteisöt, joilla ei ole y-tunnusta c) Kuopion kaupungin eri yksiköiden sisäiset laskut. Osasta laskutietoja puuttuu kustannuspaikkatiedot johtuen rakennusalan kustannuslaskentajärjestelmän teknisistä ratkaisuista.

Veloituslaskut näkyvät aineistossa positiivisina arvoina. Negatiiviset arvot kertovat, että kyseessä on hyvityslasku. Arvonlisäverot sisältyvät tiliöintisummiin ja laskun summiin.  Aineiston osalta on huomioitava, että yksittäisen laskun tietoja voi olla useammalla rivillä, mikäli lasku on sisältänyt useammalle kustannuspaikalle tai useammalle kirjanpitotilille kirjattuja suoritteita. Laskun summa  –sarakkeesta käy ilmi laskun kokonaissumma ja tiliöintisumma -sarakkeesta käy ilmi kokonaissumman jakautuminen eri kustannuspaikoille ja kirjanpitotileille. 

Selitteet: Vuosi, Tosite_paiva= Tositteen päivämäärä, OraganizationCode= Organisaation numero, Org_nimi= Organisaation nimi, Docid = Laskun tunnistenumero, Toimittajanumero, Toimittajan nimi, Ly-tunnus, Laskun päivä, Laskun summa= Laskun kokonaissumma, Reskontraviite, Tilin numero= Kirjanpitotilin numero, Tilin nimi= Kirjanpitotilin nimi, Kustp = Kustannuspaikka, KP_nimi= Kustannuspaikan nimi, Tiliöintisumma= Kirjanpidon tililtä maksettu summa, Timestamp = Viimeisin riviä koskevan kirjausmerkinnän päivämäärä


Tags: kunnallistalous, käyttötalous
Organization: Kuopio
Helsingin väestö- ja asuntotuotantoennuste alueittain

Koko Helsingin ja Helsingin seudun väestöennuste iän (ja sukupuolen) mukaan kolmena vaihtoehtona sekä Helsingin alueittainen ennuste. Lisäksi aineistossa on Helsingin asuntorakentamisen ennuste alueittain.

**Kohdejoukko ja rajaus**

Alueittainen väestöennuste koskee kunnassa vakituisesti asuvia asukkaita. Ennusteet laaditaan vuosittain alueittain ja ikäryhmittäin 15 vuodeksi (vuoteen 2018 saakka kymmeneksi vuodeksi). Väestöennuste laaditaan ottaen huomioon väestön ikä- ja sukupuolirakenne sekä syntyvyyden, kuolevuuden ja muuttoliikkeen kehitys. Ennuste on laadittu kaupunginkanslian Kaupunkitieto-yksikön, asumisen yksikön sekä kaupunkiympäristön toimialan yhteistyönä.

**2020 alkaen julkaistuissa aineistoissa olevat taulukot**

- Helsingin väestö 31.12. ja ennustevaihtoehdot iän mukaan
- Helsingin ja Helsingin seudun väestönmuutokset ja ennuste 
- Helsingin väestö piireittäin ja osa-alueittain 31.12. ja ennuste sekä muutos 
- Uustuotannossa asuva Helsingin väestö osa-alueittain 31.12. (vuosittainen kertymä)
- Helsingin väestö ikäryhmittäin ja osa-alueittain 31.12. sekä ennuste 
- Asuntorakentamisen ennuste Helsingissä osa-alueittain, valmistuvaa asuntokerrosalaa, 1000 k-m2
-  Helsingin väestö ja asuinrakennusten kerrosala osa-alueittain 31.12. sekä ennuste
- Helsingin ruotsinkielinen väestö ikäryhmittäin ja alueittain 31.12. ja ennuste 
-  Helsingin ja Helsingin seudun väkiluku 31.12. sekä ennustevaihtoehdot ja ennusteparametrit 
-  Helsingin ruotsinkielinen väestö 31.12. sekä ennuste ja ennusteparametrit

**Ennen vuotta 2020 julkaistuissa aineistoissa olevat taulukot**

- Helsingin väestö 1.1. ja ennustevaihtoehdot iän mukaan
- Helsingin ja Helsingin seudun väestönmuutokset ja ennuste 
- Helsingin väestö piireittäin ja osa-alueittain 1.1. ja ennuste sekä muutos 
- Uustuotannossa asuva Helsingin väestö osa-alueittain 1.1. (vuosittainen kertymä)
- Helsingin väestö ikäryhmittäin ja osa-alueittain 1.1. sekä ennuste 
- Asuntorakentamisen ennuste Helsingissä osa-alueittain, valmistuvaa asuntokerrosalaa, 1000 k-m2
-  Helsingin väestö ja asuinrakennusten kerrosala osa-alueittain 1.1. sekä ennuste
- Helsingin ruotsinkielinen väestö ikäryhmittäin jaosa-alueittain 1.1. ja ennuste 
-  Helsingin ja Helsingin seudun väkiluku (14 kuntaa) iän mukaan (1 v.) 1.1. ja ennustevaihtoehdot 
-  Helsingin ja Helsingin seudun (14 kuntaa) väestö (1 v.) 1.1. ja ennusteen perusvaihtoehto sukupuolen mukaan
-  Helsingin ja Helsingin seudun (14 kuntaa) ruotsinkielinen väestö (1 v.) 1.1. ja ennuste sukupuolen mukaan 

**Tietoja ennustemenetelmästä**

Tietoja ennustemenetelmästä raportissa [Helsingin ja Helsingin seudun väestöennuste 2021-2060, Helsingin kaupunginkanslia, Kaupunkitutkimus ja -tilastot, Tilastoja 2022:6](https://www.hel.fi/hel2/tietokeskus/julkaisut/pdf/22_11_24_Tilastoja_6_Sinkko.pdf).

Tags: ikä, rakentaminen, sukupuoli, väestö, väestöennusteet
Organization: Helsingin kaupunginkanslia
Eläinplanktontietoaineisto - ZPLANK

Eläinplanktontietoaineisto sisältää lähinnä ympäristö- ja aluehallinnon avomeren ja rannikkovesien seurantojen ja velvoitetarkkailujen kvantitatiivisia eläinplankton aineistoja. Lisäksi mukana on yliopistojen kenttäasemien keräämiä aineistoja. Aineisto sisältää ajallista ja paikallista tietoa eläinplanktonin määrästä, eliöryhmien keskinäisistä suhteista ja lajiston koostumuksesta Suomen rannikkovesien sekä avomeren havaintopaikoista, sekä pitkäaikaisia trendejä seurannan havaintopaikoilla eläinplanktonin määrästä ja koostumuksesta. Vanhimmat seuranta-aineistot ovat 60-luvulta. Lajitiedot pohjautuvat Luomuksen Laji.fi järjestelmään. 

Käyttötarkoitus: Aineisto on tarkoitettu lähinnä ympäristöhallinnon käyttöön. Eläinplanktonin määrä ja koostumus on tärkeä mittari meristrategiadirektiivin edellyttämässä meren tilan luokittelussa. Aineiston avulla on kehitetty luokittelumuuttujia. Aineistoa käytetään myös enenevässä määrin yhteistyössä yliopistojen kanssa, esimerkiksi tutkimushankkeissa ja opinnäytetöissä.

Aineisto kuuluu SYKEn avoimiin aineistoihin (CC BY 4.0). Aineistoon pääsee Hertta ja Avoin tieto -palveluiden kautta.

Lisätietoja: Tutkija Anne-Mari Lehto, Syke, Tutkimusinfra

Zooplankton Information System - ZPLANK

The zooplankton information system contains quantitative zooplankton data mainly from the Finnish environment and regional administrations’ statutory and environmental monitoring of the open sea and coastal waters of the Baltic Sea. In addition, parts of data sets collected by university field stations are included. The data contains temporal and spatial data on the abundance of zooplankton, the interrelations of taxonomic groups and the species composition from the Finnish coastal waters and open sea observation sites, as well as long-term trends from the monitoring stations of zooplankton abundance and composition. The oldest monitoring data are from the 1960s. Species information is based on the Finnish Museum of Natural History Laji.fi information system. 

Purpose of use: The data is intended mainly for use by the environmental administration. The abundance and composition of zooplankton is an important indicator for the classification of marine environment as required by the Marine Strategy Directive. The data has been used for developing classification variables. The data is also increasingly used in collaboration with universities, for example in research projects and theses. 

The data is part of Syke's open access datasets (CC BY 4.0). The system can be accessed through the Hertta and Open information services.

More Information: Scientist Anne-Mari Lehto, Syke, Research infrastructure

-

Organization: Suomen ympäristökeskus (Syke)
Ympäristömeludirektiivin mukaiset melualueet 2012

Vuoden 2012 EU:n ympäristömeludirektiivin mukaisen meluselvityksen melualueet. 

Aineisto kuuluu SYKEn avoimiin aineistoihin (CC BY 4.0).

Käyttötarkoitus: 
EU-raportointiin ja meluntorjunnan tueksi.

Lisätietoja: 
https://geoportal.ymparisto.fi/meta/julkinen/Dokumentit/EUmeluselvitykset2012.pdf


The Environmental noise maps datase contains environmental noise maps from 2012. The database is based on the noise assessment report given to the EU in accordance to the Environmental Noise Directive (2002/49/EC).

This Syke’s dataset can be used according to open data license (CC BY 4.0).

The dataset is used for reporting on environmental noise  and to support noise abatement.

Paikkatietokanta on suunniteltu ja tehty Sykessä. Aineisto perustuu eri meluselvityksien meluvyöhykkeitä kuvaaviin shape-tiedostoihin. Shape-tiedostojen paikkatietoja on jalostettu Sykessä ennen niiden paikkatietokantaan lukemista. Jalostaminen on käsittänyt mm. koordinaatistomuunnoksia, topologian muodostamista, laskenta-alueiden välisten epäjatkuvuuksien poistamista sekä uusien ominaisuustietojen laskemista.

	
The spatial dataset has been developed in the Finnish Environment Institute. The dataset includes environmental noise zones as shape files. The environmental noise zones are originally outlined based on various noise assessments and quality of the data has been improved before merging it with the database. The improvements have included coordinate system changes, creating topology, ensuring the consistency and uninterrupted structure of the noise calculation areas, removing areas smaller than 100m² and calculation of new feature data.

Organization: Suomen ympäristökeskus (Syke)
Pirkanmaan maakuntakaavayhdistelmä yhtenäisessä tietomallissa

Pirkanmaan maakuntakaavayhdistelmä HAME-tietomallin mukaan visualisoituna.

Maakuntakaava on koko maakunnan yhteinen, yleispiirteinen maankäytön suunnitelma. Se sisältää kartalla esitettävän kuvauksen alueiden käytöstä ja yhdyskuntarakenteen kehittämisen periaatteista. Kaavassa ratkaistaan valtakunnallisesti, maakunnallisesti ja seudullisesti merkittävät alueiden käytön kysymykset. Pirkanmaan maakuntakaavayhdistelmä muodostuu voimassa olevista Pirkanmaan maakuntakaavoista, joita ovat Pirkanmaan maakuntakaava 2040, Pirkanmaan vaihemaakuntakaava ”Elonkirjo ja energia” sekä Keski-Suomen maakuntakaava Kuhmoisten kunnassa.

Maakuntakaavan laati Pirkanmaan liitto yhteistyössä maakunnan viranomaisten, yritysten, yhteisöjen ja asukkaiden kanssa. Pirkanmaan maakuntavaltuusto hyväksyi 27.3.2017 Pirkanmaan maakuntakaavan 2040. Maakuntakaava tuli voimaan kuulutuksella 8.6.2017.

Pirkanmaan maakuntavaltuusto hyväksyi 7.4.2025 Pirkanmaan elonkirjon ja energian vaihemaakuntakaavan. Kaava tuli voimaan kuulutuksella 16.6.2025. Vaihemaakuntakaavalla muutettiin ja täydennettiin Pirkanmaan maakuntakaavaa 2040. Maakuntavaltuuston hyväksymispäätöksestä on valitettu hallinto-oikeuteen.

Lisäksi Pirkanmaalla on voimassa Keski-Suomen maakuntakaava Kuhmoisten kunnassa. Keski-Suomen maakuntavaltuusto hyväksyi kaavan 1.12.2017, ja se tuli voimaan 26.1.20218. Pirkanmaan elonkirjon ja energian vaihemaakuntakaavalla muutettiin ja täydennettiin myös Keski-Suomen maakuntakaavaa. 

Pirkanmaan maakuntakaavayhdistelmän paikkatietoaineisto on Pirkanmaan maakunnan kattava vektorimuotoinen aineisto, joka sisältää piste-, viiva- ja aluemuotoisia kohteita. Paikkatietoaineiston ominaisuustiedot sisältävät myös mm. kaavamerkinnän nimen, kirjainlyhenteen ja kohteen nimen.

Pirkanmaan maakuntakaavojen aineistoihin sisältyy lisäksi myös seuraavat asiakirjat: osallistumis- ja arviointisuunnitelma, kaavamerkinnät ja -määräykset, kaavaselostus ja kaavaselostuksen liitteet.

Pirkanmaan maakuntakaavayhdistelmä soveltuu käytettäväksi mm. maankäytön suunnitteluun liittyvissä tehtävissä.

Organization: Pirkanmaan liitto
Ylä-Lapin palsasuot

Aineisto sisältää Metsähallituksen Luontopalvelujen hallinnassa olevilla valtion suojelualueilla ja suojelutarkoituksiin varatuilla Ylä-Lapin alueilla olevat entiset ja nykyiset palsasuot. Aineisto sisältää kaksi polygonitasoa: Metsähallituksessa syksyllä 2023 tarkistetut palsasuokuviot ja korkeusmallista muodostetut palsakummut. Tarkistus tehtiin ilmakuvia ja suhteellista korkeusmallia hyödyntäen. 
Palsasuokuviot on luokitettu sen mukaan, onko niillä nykyisten aineistojen perusteella havaittavissa palsakumpuja. 
Aineisto koostuu polygoneista. Luokitus erillisessä dokumentissa https://geoportal.ymparisto.fi/meta/julkinen/dokumentit/Ylalappi_luokitus.xls.

Ylä-Lapin kaukokartoitushankkeen loppuraportti https://julkaisut.metsa.fi/julkaisu/yla-lapin-luonnon-kaukokartoitus-projektin-loppuraportti-osa-1-aineistot-ja-menetelmat/

Aineistoja on käytetty Ylä-Lapin biotooppitiedon päivitykseen. Aineistoja voi käyttää erilaissa selvityksissä ja ympäristöhallinnon tehtävien tukena. 
Aineisto kuuluu SYKEn avoimiin aineistoihin (CC BY 4.0)

---
Northern Lapland: Palsa mires is produced by combining laser scanned elevation model data and field and aerial photo observations with GIS data. The data consists of polygons.

The dataset will be available in the next Habitats Directive reporting and in the assessment of threatened habitats as well as in other surveys, assessments and studies, and they can be used in the implementation of the EU Biodiversity Strategy
More information:
https://www.metsa.fi/en/project/remote-sensing-northern-lapland/

This SYKE’s dataset can be used according to open data license (CC BY 4.0)

Aineisto on tuotettu Ylä-Lapin kaukokartoitus -hankkeessa Syken ja Metsähallituksen yhteistyönä. Paikkatieto-ohjelmisto ArcGis Desktop 10.8.1.

Organization: Suomen ympäristökeskus (Syke)
Monthly CDOM values from S3 OLCI

CDOM is an acronym for Colored Dissolved Organic Matter. CDOM represent a mixture of soluble organic compounds in water that affect the color of water through absorption of light. This dataset provides values for the absorption by CDOM (at 400 nm) estimated from Seltinel-3 OLCI data and visualized in Tarkka at 300 m resolution. The dataset is generated by processing the OLCI Level 1b data with the Baltic+ Atmospheric Correction processor and then utilizing a band ratio algorithm to derive CDOM. Individual images were then aggregated to monthly products. These maps cover the Northern Baltic Sea from April to September in 2017 to 2019.

The dataset was produced during the ESA funded Baltic+ SeaLaBio project.

This dataset can be used according to open data license (CC BY 4.0).

Purpose of use: Scientific studies related to water quality and carbon dynamics.
***
**WMS-palvelin/ WMS service endpoint**: https://geoserver2.ymparisto.fi/geoserver/eo/wms

**WMS-taso/ WMS layer**: BP_EO_MR_WQ_OLCI_CDOM_monthly  
***

Version 1.0
300 m resolution

Organization: Suomen ympäristökeskus (Syke)